Otīlija Muceniece
Kristīne Otīlija Muceniece (dzimusi 1871. gada 6. septembrī, mirusi 1951. gada 29. maijā) bija latviešu aktrise un režisore. Pirmā profesionālā latviešu sieviete režisore. Tēlojusi dažādos teātros Rīgā, Liepājā, Daugavpilī, kā arī Ceļojošajā teātrī. Liepājas teātrī no 1918. līdz 1921. gadam bijusi arī mākslinieciskā vadītāja, Daugavpils teātrī darbības laikā bijusi arī galvenā režisore. Muceniece iestudējusi gan latviešu, gan krievu, gan citu tautu autoru lugas.